
PËR KALIMIN NË PËRGJEGJËSI ADMINISTRIMI NGA MINISTRIA E PUNËVE TË BRENDSHME TE KOMISIONI QENDROR I ZGJEDHJEVE, TË DEPOS NR.3 DHE KAPANONET NR.1, PJESË PËRBËRËSE TË PRONËS ME EMËRTIMIN “AGJENCIA LUNDËR”, DHE PËR DISA NDRYSHIME NË VENDIMIN NR.413, DATË 11.7.2007, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË BRENDSHME (DREJTORISË SË PËRGJITHSHME TË REZERVAVE TË SHTETIT)”, 
TË NDRYSHUAR

Në mbështetje të nenit 100 të Kushtetutës dhe të neneve 8, pika 3, 10 e 12, të ligjit nr.8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave 

VENDOSI:

1. Kalimin në përgjegjësi administrimi nga Ministria e Punëve të Brendshme te Komisioni Qendror i Zgjedhjeve, të Depos nr.3 dhe Kapanonet nr.1, pjesë përbërëse të pronës me emërtimin “Agjencia Lundër”, sipas planimetrive që i bashkëlidhen këtij vendimi dhe janë pjesë përbërëse të tij, me qëllim ruajtjen dhe magazinimin e bazës logjistike zgjedhore.
2. Pronat e përmendura në pikën 1, hiqen nga lista që i bashkëlidhet vendimit nr.413, datë 11.7.2007, të Këshillit të Ministrave, të ndryshuar, dhe përmasat e tyre ndryshojnë dhe zëvendësohen me përmasat e përcaktuara në genplanin dhe planimetritë që i bashkëlidhen këtij vendimi dhe përbëhen, gjithsej, nga 3 (tre) fletë.
3. Komisionit Qendror të Zgjedhjeve i ndalohet të ndryshojë destinacionin e pronave të përcaktuara në pikën 1, të këtij vendimi, t’i tjetërsojë ato ose t’ua japë në përdorim të tretëve.
4. Ngarkohen ministri i Punëve të Brendshme, drejtori i Përgjithshëm i Rezervave Materiale të Shtetit, kryetari i Komisionit Qendror të Zgjedhjeve dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
 Ky vendim hyn në fuqi pas botimit në Fletoren Zyrtare.

